Seadme üürileping
Käesolev leping (edaspidi nimetatud Leping) on sõlmitud “____”____________________
________________________, registrikood _____________________, aadress _______________________, mida esindab juhatuse liige ______________________________ (edaspidi nimetatud Üürileandja) 
ja
________________________, registrikood _____________________, aadress _______________________, mida esindab juhatuse liige ______________________________ (edaspidi nimetatud Üürnik), 
edaspidi nimetatud Lepingus eraldi Pool või ühiselt Pooled, 
leppisid kokku alljärgnevas:
Märkus: Käesolevat näidist saab kasutada, kui ettevõtja soovib talle kuuluvat tööriista, seadet, mehhanismi jne tasu eest kasutada anda (välja üürida).
Lepingu juurde kuulub üüritava vara üleandmise –vastuvõtmise akt, millest nähtub nii  vara täpne loetelu, vara maksumus (oluline võimalike kahju hüvitamise nõuete puhul), üüri suurus (erinevate seadmete puhul erinev) ning üüri tähtaeg. Vara tagastamine on mõistlik vaidluste vältimiseks vormistada kirjaliku dokumendiga, kas siis eraldi vara tagastamise aktiga või tehakse vastav märge vara tagastamise kohta vara üleandmise –vastuvõtmise aktile. 
1. Lepingu objekt 
1.1. Käesolevaga annab Üürileandja Üürnikule üürile üleandmise-vastuvõtmise aktis nimetatud ___________________________ (tööriistad, seadmed, mehhanismid jms) (edaspidi nimetatud Seade). 
1.2. Üürnik maksab üüri ___________________________________ (millal, kui sageli) üleandmise-vastuvõtmise aktis märgitud suuruses (edaspidi nimetatud Üür). Üürnik maksab Üüri iga kalendripäeva eest, mil Seade on Üürniku valduses. Üür ei sisalda kulutusi Seadme transpordile, paigaldamisele, monteerimisele, hooldusele ega ka personalile, kui nende suhtes ei ole eelnevalt üleandmise-vastuvõtmise aktis kokku lepitud. 
1.3. Üürileandjal on õigus nõuda Üürnikult enne Seadme üleandmist tagatisraha tasumist summas kuni ___________(__________) krooni (edaspidi nimetatud Tagatisraha) Üürileandja vastava arve alusel. Seadme tagastamisel kuulub Tagatisraha Üürnikule tagastamisele eeldusel, et Üürnik on oma lepingujärgsed kohustused nõuetekohaselt täitnud. Üürileandjal on õigus arvestada Tagatisrahast maha Üürniku poolt tasumata üüri, viivist ning kahju hüvitamise summasid. 
2. Seadme üleandmine ja tagastamine
2.1. Seade antakse Üürnikule üle üleandmise-vastuvõtmise akti alusel. Üleandmise –vastuvõtmise akti allakirjutamisega kinnitab Üürnik, et:
2.1.1. ta on Seadme üle vaadanud ja teadlik selle tehnilisest seisukorrast; 
2.1.2. üleantav Seade on töökorras;
2.1.3. Üürileandja on teda eelnevalt nõutavas ning vajalikus mahus informeerinud ning instrueerinud Seadme ekspluateerimise eeskirjadest ning ohutusnõuetest Seadme kasutamisel;
2.1.4. ta omab kõiki vajalikke ning nõutavaid oskusi ning eeldusi Seadme kasutamiseks vastavalt selle otstarbele.
2.2. Üüri tähtaeg määratakse Seadme üleandmise-vastuvõtmise aktis. Üüri tähtaeg hakkab kulgema Seadme üleandmise kuupäevast, sõltumata Seadme üleandmise kellaajast, kui Pooled ei ole teisiti kokku leppinud ning lõpeb Seadme tagastamise kuupäeval. 
2.3. Üürnik tagastab Seadme Üürileandjale üleandmise-vastuvõtmise aktis fikseeritud kuupäevaks hiljemalt kella _____________________ samas kohas, kus Seade Üürnikule üle anti, kui Pooled ei ole kokku leppinud teisiti. Seadme tagastamise kohta tehakse märge üleandmise-vastuvõtmise akti.
2.4. Üürnikul on õigus taotleda üüri tähtaja pikendamist või tagastada Seade ennetähtaegselt, informeerides sellest eelnevalt Üürileandjat. 
2.5. Juhul, kui Lepingu kehtivuse jooksul ilmneb Seadme rike või tehniline mittekorrasolek, peab Üürnik sellest viivitamatult informeerima Üürileandjat. Kuni Üürileandja esindaja saabumiseni ei tohi Üürnik Seadet kasutada ega seda ise remontida.  
2.6. Üürnik on kohustatud Seadme tagastama puhastatult, vastasel korral tuleb Üürnikul tasuda Seadme puhastamiskulud.
2.7. Üürnik kohustub mitte andma Seadet kasutada kolmandatele isikutele ilma Üürileandja eelneva kirjaliku nõusolekuta. 
2.8. Üürnik kohustub Seadet kasutama vastavalt selle sihtotstarbele ja heaperemehelikult ning hüvitama Üürileandjale Seadme hävimise, kaotsimineku või kahjustumisega tekitatud kahju.    
2.9. Üürileandjal on õigus kontrollida Seadme kasutamist Üürniku poolt ja Lepingu tingimuste täitmist. 
3. Lepingu lõppemine ja Poolte vastutus 
3.1. Leping jõustub arvates sõlmimise kuupäevast ning kehtib kuni Poolte lepinguliste kohustuste täieliku täitmiseni või lõppemiseni muul alusel. 
3.2. Kui üks Pool rikub oluliselt Lepingut, on teisel Poolel õigus Leping etteteatamistähtajata üles öelda.
3.3. Kui Üürnik ei tagasta Seadet ettenähtud tähtajaks, lisandub iga tähtaja ületanud kalendripäeva Üürile ________(______)%.
3.4. Üüri maksmisega viivitamise korral on Üürnik Üürileandja nõudmisel kohustatud maksma viivist ______(_____________) % viivituses olevalt summalt iga viivituses oldud kalendripäeva eest.
4. Lõppsätted
4.1. Lepinguga seotud vaidlused, mida ei ole võimalik lahendada läbirääkimiste teel, kuuluvad lahendamisele ___________kohtus. 
4.2. Leping on koostatud eesti keeles kahes (2) identses eksemplaris, millest kumbki Pool saab ühe eksemplari.
4.3. Lepingule on lisatud järgmised lisad:
Lisa 1: üleandmise-vastuvõtmise akt 
Poolte allkirjad: 
Üürnik: _________________________________	Üürileandja: _________________________________